b'\n_START_ARTICLE_\nKlaip\xc4\x97dos valstybinis muzikinis teatras\n_START_PARAGRAPH_\nKlaip\xc4\x97dos valstybinis muzikinis teatras\xc2\xa0\xe2\x80\x93 muzikinis teatras Klaip\xc4\x97doje, did\xc5\xbeiausias profesionalaus meno kolektyvas visame Vakar\xc5\xb3 Lietuvos regione. Muzikinis teatras Klaip\xc4\x97dos ir visos Lietuvos klausytojams bei sve\xc4\x8diams pristato auk\xc5\xa1\xc4\x8diausio profesinio lygio muzikinius spektaklius bei koncertines programas. Teatro steig\xc4\x97jas\xc2\xa0\xe2\x80\x93 Lietuvos Respublikos kult\xc5\xabros ministerija._NEWLINE_Nuo 2018\xc2\xa0m. teatro renginiai d\xc4\x97l teatro pastato rekonstrukcijos vyksta Klaip\xc4\x97dos miesto kult\xc5\xabros centre \xc5\xbevej\xc5\xb3 r\xc5\xabmuose.\n_START_SECTION_\nBaleto trup\xc4\x97\n_START_PARAGRAPH_\nInga Briazkalovait\xc4\x97, Kristina Gudelyt\xc4\x97, Viktorija Gulnickaja, Ri\xc4\x8dardas Jankevi\xc4\x8dius, Gintar\xc4\x97 Jovai\xc5\xa1ait\xc4\x97, Aleksandra Kare\xc4\x8dkien\xc4\x97, Au\xc5\xa1ra Krasauskait\xc4\x97, Simonas Laukaitis, Roberta Le\xc5\xa1\xc4\x8dinskait\xc4\x97, Aurelijus Li\xc5\xa1kauskas, Valdemaras Marcinkus, Giedr\xc4\x97 \xc5\xa0idlausk\xc4\x97, Aurimas Ti\xc5\xa1kevi\xc4\x8dius, Ana Buchovskaja-Zamulskien\xc4\x97, Eimantas \xc5\xbdukauskas.\n_START_SECTION_\nFestivaliai\n_START_PARAGRAPH_\nNuo 1998\xc2\xa0m. Klaip\xc4\x97dos valstybinis muzikinis teatras kasmet rugpj\xc5\xab\xc4\x8dio m\xc4\x97nes\xc4\xaf rengia tarptautin\xc4\xaf operos ir simfonin\xc4\x97s muzikos festival\xc4\xaf \xe2\x80\x9eMuzikinis rugpj\xc5\xabtis paj\xc5\xabryje\xe2\x80\x9c, kuris vyksta ne tik Klaip\xc4\x97doje, bet ir Nidoje, Juodkrant\xc4\x97je, Kretingoje, Palangoje, kituose Vakar\xc5\xb3 Lietuvos regiono miestuose ir miesteliuose. Renginio programos pagrind\xc4\x85 sudaro spektakli\xc5\xb3 premjeros, koncertai gra\xc5\xbeiausiose paj\xc5\xabrio lauko erdv\xc4\x97se._NEWLINE_Nuo 1993\xc2\xa0m. teatre vyksta \xe2\x80\x9eJaun\xc5\xb3j\xc5\xb3 talent\xc5\xb3 festivalis\xe2\x80\x9c kurio metu scenoje su teatro orkestru debiutuoja Klaip\xc4\x97dos muzikos mokykl\xc5\xb3 moksleiviai, Stasio \xc5\xa0imkaus konservatorijos ir LMTA Klaip\xc4\x97dos fakulteto studentai\xc2\xa0\xe2\x80\x93 b\xc5\xabsimieji muzikai. Organizuojamos vaik\xc5\xb3 ir jaunimo edukacin\xc4\x97s programos: \xe2\x80\x9eStebuklingas teatro pasaulis\xe2\x80\x9c, \xe2\x80\x9eVaik\xc5\xb3 operos klubas\xe2\x80\x9c, \xe2\x80\x9eOperos akademija\xe2\x80\x9c.'